Madîg
Madîg an jî Madîk navê keyekî kurd e ku di pirtûka Karnameya Ardeşêrê Babek de qala şerê di navbera wî û Ardeşêr I de tê kirin. Ev şer di sala 226'ê piştî zayînê de (an jî çend salan dûvre) pêk hatiye. Ji beşa pêncem a pirtûkê; “Piştre wî (Erdeşêr) gelek leşker û qehremanên Zavulê kom kirin, ji bo şer bi ser qiralê kurdan Madîg de çû. Pirr şerê dijwar û xwînrijandin hebû ku di dawiyê de artêşa Ardeşêr têk çû.” “Artêşa Madîg pesnê xwe dida: Êdî metirsiya Ardeşêr nema, piştî têkçûnê vêga ew vegeriye Parsê.” “Di vê navberê de, Erdeşêr bi artêşeke ji çar hezar zilaman pêk dihat, bi şev weke suprîzekê, êrîş bire ser kurdan. Wî 1000 kurd kuşt û yên din brîndar kirin û dîl girtin; û ji bilî wan, şah Ardeşêr , kurên wî, braderên wî û malbata wî dîl girtin û şandin Parsê.”